b'\n_START_ARTICLE_\nIan Richardson\n_START_PARAGRAPH_\nIan Richardson (7. april 1934 \xe2\x80\x93 9. februar 2007) var en skotsk skuespiller, der var kendt som en stor teaterskuespiller og i bredere kredse fra talrige tv- og filmroller._NEWLINE_Ian Richardson blev f\xc3\xb8dt i Edinburgh og blev uddannet skuespiller ved College of Dramatic Arts i Glasgow. I 1960 var han med til at starte Royal Shakespeare Company, som han var medlem af i femten \xc3\xa5r. Ved siden af dette fik han efterh\xc3\xa5nden en lang r\xc3\xa6kke roller i tv-sammenh\xc3\xa6ng startende med Som man behager i 1963._NEWLINE_Hans internationale gennembrud kom med rollen som dobbeltagent i filmatiseringen fra 1979 af John Le Carr\xc3\xa9s Dame, konge, es, spion og senere som den kyniske og manipulatoriske toppolitiker Francis Urquhart i House of Cards-trilogien (1990-1995). Richardson spillede desuden hovedrollen som den britiske guvern\xc3\xb8r Rex Hunt i An Ungentlemanly Act (1992), en rekonstruktion af den argentinske invasion af Falklands\xc3\xb8erne, samt hovedrollen i den britiske tv-serie House of Cards._NEWLINE_Han tildeltes i 1989 kommand\xc3\xb8rkorset af Order of the British Empire (CBE). Privat var han gift siden 1961 og havde to b\xc3\xb8rn._NEWLINE_Ian Richardson d\xc3\xb8de uventet. Han sov ind d. 9. februar 2007.'